[{"text_idx": "#000001", "text": "Mae Creadigrwydd yw Camgymeriadau yn brosiect cydweithredol rhwng artistiaid anabl a sefydliadau celfyddydau gweledol yng Nghymru. Mae\u2019r prosiect yn canolbwyntio ar leisiau, doniau a phrofiadau uniongyrchol artistiaid gweledol anabl, Byddar a niwrowahanol wrth ddatblygu modelau arloesol ar gyfer mynediad ar y cyd yn y celfyddydau gweledol."}, {"text_idx": "#000003", "text": "Yn dilyn gwaith gyda\u2019r grw\u0302p cyntaf o 6 artist, ym mis Ionawr 2023, ar gyfer yr ail garfan, fe wnaeth Creadigrwydd yw Camgymeriadau wahodd 15 o artistiaid anabl, Byddar a niwrowahanol sy\u2019n byw ac yn gweithio yng Nghymru i gydweithio a\u0302\u2019r sefydliadau partner i gyfrannu at ymchwil i\u2019r weithred o wreiddio hygyrchedd i artistiaid a gweithwyr celfyddydau proffesiynol mewn sefydliadau yng Nghymru."}, {"text_idx": "#000004", "text": "Mae hyn yn cynnwys gweithdai, cyfleoedd datblygiad proffesiynol, mentora artistiaid un-i-un, ymchwil a digwyddiadau cyhoeddus."}, {"text_idx": "#000005", "text": "Datblygu ffyrdd newydd i artistiaid a sefydliadau wreiddio mynediad bwriadol yn eu gwaith celf a\u2019u rhaglenni mewn ffyrdd ystyrlon, gan wneud y Celfyddydau Gweledol yng Nghymru yn hygyrch i gynifer o bobl a\u0302 phosibl;\nCreu cyfleoedd i sicrhau bod artistiaid, curaduron ac ymarferwyr creadigol anabl, Byddar a niwrowahanol yn cael eu grymuso, eu hyrwyddo a\u2019u cynnwys yn y sector Celfyddydau Gweledol;\nRhannu canfyddiadau\u2019r prosiect drwy \u2018becyn cymorth mynediad i\u2019r Celfyddydau Gweledol\u2019 a fydd ar gael yn rhad ac am ddim ddiwedd 2023."}]